छत्तीसगढ़ में भारतीय जनता पार्टी के वरिष्ठ नेता और पूर्व मंत्री बृजमोहन अग्रवाल के बयान के बाद राज्य में सत्ताधारी और विपक्षी दल आमने सामने है. अग्रवाल ने कहा है कि कांग्रेस के विधायकों में असंतोष के कारण राज्य में जल्दबाजी में संसदीय सचिवों की नियुक्ति की गई है. बृजमोहन अग्रवाल ने कहा है कांग्रेस ने छत्तीसगढ़ में जल्दबाजी में संसदीय सचिवों की नियुक्ति की गई है तथा इसी तरह आयोग, निगम और मंडल में नियुक्तियां की जा रही है. यह मध्यप्रदेश और राजस्थान का असर है.अग्रवाल ने कहा है कि राज्य में कांग्रेस के विधायकों में बहुत ज्यादा असंतोष है इसलिए इनको :कांग्रेस को: डर है कि कहीं जैसा मध्यप्रदेश और राजस्थान में हुआ है वैसा छत्तीसगढ़ में न हो जाए.
कांग्रेस के वरिष्ठ नेता दिग्विजय सिंह ने छत्तीसगढ़ के भाजपा नेता बृजमोहन अग्रवाल के बयान पर प्रतिक्रिया दी है। दिग्विजय सिंह ने बुधवार को कहा कि 'यानि की इतना पैसा आ गया है भाजपा और बृजमोहन जी के पास की वो जिस तरह से नीलामी होती है, नीलामी करने बैठे हैं क्या?' अग्रवाल ने कहा है कि जिस तरह से मध्य प्रदेश और राजस्थान में हुआ वह अब छत्तीसगढ़ में हो रहा है। राजस्थान के डिप्टी सीएम एवं प्रदेश कांग्रेस अध्यक्ष पद से सचिन पायलट को हटाए जाने के बाद दिग्विजय सिंह ने पूछा कि उनकी उम्र ही क्या है? पार्टी ने उन्हें सबकुछ दिया। उन्होंने कहा, 'पार्टी ने उन्हें सांसद, केंद्रीय मंत्री, प्रदेश कांग्रेस अध्यक्ष और डिप्टी सीएम बनाया। पायलट ने अनुशासनहीनता की है। आज कल के युवाओं में धैर्य नहीं है। पायलट को धैर्य रखना चाहिए था।'